wannaphong/clean_thaiwikipedia huggingface dataset:
# เจ้าหญิงไมเคิลแห่งเคนต์
เจ้าหญิงไมเคิลแห่งเคนต์ (พระนามเดิม มารี-คริสติน อันนา อักเนซ เฮดวิก อีดา ฟอน ไรบ์นิตซ์; ประสูติ 15 มกราคม พ.ศ. 2488) เป็นพระบรมวงศานุวงศ์พระราชวงศ์อังกฤษ พระชายาในเจ้าชายไมเคิลแห่งเคนต์ และพระราชนัดดาในพระเจ้าจอร์จที่ 5 แห่งสหราชอาณาจักร

 ฐานันดรและพระอิสริยยศ 

 พระอิสริยยศ 
 15 มกราคม พ.ศ. 2488 – 14 กันยายน พ.ศ. 2514: บารอเนสมารี-คริสติน ฟอน ไรบ์นิตซ์ (Baroness Marie-Christine von Reibnitz)
 14 กันยายน พ.ศ. 2514 – พ.ศ. 2520: นางโทมัส เทราบริดจ์ (Mrs Thomas Troubridge)
 พ.ศ. 2520 – 30 มิถุนายน พ.ศ. 2521: บารอเนสมารี-คริสติน ฟอน ไรบ์นิตซ์ (Baroness Marie-Christine von Reibnitz)
 30 มิถุนายน พ.ศ. 2521 – ปัจจุบัน: เฮอร์รอยัลไฮนิส เจ้าหญิงไมเคิลแห่งเคนต์ (Her Royal Highness Princess Michael of Kent)

 เครื่องราชอิสริยาภรณ์ในเครือจักรภพ 

 ค.ศ. 2002 - 80px เหรียญที่ระลึกพระราชพิธีกาญจนาภิเษกในสมเด็จพระราชินีนาถเอลิซาเบธที่ 2 (Queen Elizabeth II Golden Jubilee Medal)
 ค.ศ. 2012 - 80px เหรียญที่ระลึกพระราชพิธีพัชราภิเษกในสมเด็จพระราชินีนาถเอลิซาเบธที่ 2 (Queen Elizabeth II Diamond Jubilee Medal)
  ค.ศ. 2022 - 80px เหรียญที่ระลึกพระราชพิธีฉลองสิริราชสมบัติครบ 70 ปี สมเด็จพระราชินีนาถเอลิซาเบธที่ 2 (Queen Elizabeth II Platinum Jubilee Medal)
# ดับเบิลยูดับเบิลยูเอฟ วันไนท์โอนลี
ดับเบิลยูดับเบิลยูเอฟ วันไนท์โอนลี เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ ที่จัดครั้งเดียวในวันที่ 20 กันยายน พ.ศ. 2540 ณ เอ็นบีซี อารีนา ในเมือง เบอร์มิงแฮม, ประเทศอังกฤษ  โดยมีจำนวนผู้เข้าชมในสนามทั้งสิ้น 11,000 คน โดยมีนักมวยปล้ำจากสมาคมของ ดับเบิลยูดับเบิลยูเอฟ 

ผลการปล้ำ/แมทช์การปล้ำ
#แมทช์การปล้ำกำหนดการปล้ำเวลา1ฮันเตอร์ เฮิร์ท เฮมรี (พร้อมด้วย ไชน่า) ชนะ ดู๊ด เลิฟแมทช์การปล้ำเดี่ยว11:002ไทเกอร์ ไอล์ ซิงก์ ชนะ ลีฟ แคสไซดีแมทช์การปล้ำเดี่ยว06:003เดอะก็อดวินน์ส (มอช และ ธาร์สเชอร์) (c) ชนะ โลส บอไรคคัวส์ (ซาวีโน เวก้า และ ไมกัวล์ เปเรช จูเนียร์)แมทช์การปล้ำแทกทีม เพื่อชิงแชมป์WWF Tag Team Championship14:004เดอะ แพทรอท์ ชนะ แฟลช ฟังก์แมทช์การปล้ำเดี่ยว09:005เดอะ ไลเจียน ออฟ ดูม (ฮอว์ก และ แอนิมอล) ชนะ เดอะก็อดวินน์ส (เฮนรี และ ฟินเนียส)แมทช์การปล้ำแทกทีม11:006เวเดอร์ ชนะ โอเวน ฮาร์ตแมทช์การปล้ำเดี่ยว7เบรต ฮาร์ต (c) ชนะ ดิอันเดอร์เทเกอร์ โดยการจับแพ้ฟาล์วแมทช์การปล้ำเดี่ยว เพื่อชิงแชมป์WWF Championship28:008ชอว์น ไมเคิลส์ (พร้อมด้วย ฮันเตอร์ เฮิร์ท เฮมรี, ไชนา และ ริก รูด) ชนะ เดอะ บริทิช บูลล์ด๊อก (c) (with Diana Hart-Smith)แมทช์การปล้ำเดี่ยว เพื่อชิงแชมป์WWF European Championship25:24

ดูเพิ่ม
รายชื่อรายการเพย์-เพอร์-วิวของดับเบิลยูดับเบิลยูอี
# เซอร์ไวเวอร์ซีรีส์ (1997)
เซอร์ไวเวอร์ซีรีส์ (1997)  เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ จัดในวันที่ 9 พฤศจิกายน พ.ศ. 2540 ณ มอลสันเซ็นทริ ในเมือง มอนทรีออล, รัฐควิเบก สหรัฐอเมริกา โดยมีจำนวนผู้เข้าชมในสนามทั้งสิ้น 20,593 คน โดยมีนักมวยปล้ำจากสมาคมของ ดับเบิลยูดับเบิลยูเอฟ ในศึกนี่มีเหตุการณ์สำคัญของ ดับเบิลยูดับเบิลยูเอฟ คือ มอนทรีออลสครูว์จ็อบ และเป็นยุคที่เข้าสู่ช่วงยุคแอดติจูด

 ผลการปล้ำ/แมทช์การปล้ำ 
#แมทช์การปล้ำกำหนดการปล้ำเวลา1เดอะ นิวเอจเอาท์ลอว์ส (บิลลี กันน์ และ โรด ด๊อก) และ เดอะก็อดวินน์ส (เฮนรี และ ฟินเนียส) ชนะ เดอะเฮดแบนเจอร์ (มอช และ ธาร์สเชอร์) และ เดอะนิวแบล็คแจ็ค (แบล็คแจ็ค วินด์แฮม และ แบล็คแจ็ค แบรดชอว์)แมทช์การปล้ำแทกทีม 8 คน ใครแพ้คัดออก115:272เดอะ ทรูธ คอนมิสชั่น (เดอะ แจ็คกี้ล์, ดิ อินเตอร์โรกาเตอร์, สไนเปอร์, และ เรคอน) ชนะ เดอะ ดิสคิบเปิลออฟแอพเคลีพส์ (ครัช, แชนซ์, 8-บอลล์, และ สคัล)แมทช์การปล้ำแทกทีม 8 คน ใครแพ้คัดออก209:593ทีมแคนาดา (เดอะ บริทิช บูลล์ด๊อก, จิม ไนด์ฮาร์ต, ดู๊ก เฟอร์นาส และ ฟิล เลฟอน) ชนะ ทีมยูเอสเอ (เวเดอร์, โกลดัสต์, มาร์ค เมโร และ สตีฟ แบล็คแมน) (พร้อมด้วย เซเบิล)แมทช์การปล้ำแทกทีม 8 คน ใครแพ้คัดออก317:474เคน (พร้อมด้วย พอล แบเรอร์) ชนะ แมนไคนด์แมทช์การปล้ำเดี่ยว09:295เดอะ โรด วอร์ริเออร์ (ฮอว์ก และ แอนิมอล), อาม จอห์นสัน และ เคน เชมร็อก ชนะ เดอะ เนชั่นออฟโดมิเนชั่น (เดอะ ร็อก, ฟารุค, คามา มัสตาฟา และ ดี'โล บราวน์)แมทช์การปล้ำแทกทีม 8 คน ใครแพ้คัดออก420:346สตีฟ ออสติน ชนะ โอเวน ฮาร์ต (c) (พร้อมด้วย เดอะ บริทิช บูลล์ด๊อก, จิม ไนด์ฮาร์ต, ดู๊ก เฟอร์นาส และ ฟิล เลฟอน)แมทช์การปล้ำเดี่ยว เพื่อชิงแขมป์WWF Intercontinental Championship04:047ชอว์น ไมเคิลส์ ชนะ เบรต ฮาร์ต (c) แมทช์การปล้ำเดี่ยว เพื่อชิงแขมป์WWF Championship12:11
# ไคทิน
thumb|ปีกของเพลี้ยจักจั่น (leafhopper) ที่มีไคทินเป็นสารประกอบหลัก
ไคทิน (;C8H13O5N) n  เป็นสารคาร์โบไฮเดรต ประเภทพอลิแซ็กคาไรด์ที่มีสายยาว เป็นโฮโมพอลิเมอร์สายยาวของ N-acetyl-D-glucosamine ซึ่งเป็นอนุพันธ์ของกลูโคส ต่อกับด้วยพันธะไกลโคไซด์ (glycosidic bond) แบบ β-1,4 แต่หมู่ hydroxyl (-OH) ที่ตำแหน่ง C2 จะถูกแทนที่ด้วยกลุ่ม acetyl amino (-NHCOCH3) เป็นโครงสร้างผนังเซลล์หลักของฟังไจ, ในเปลือกหุ้มของสัตว์ประเภทอาร์โทพอด อาทิ กุ้ง ปู และแมลง, จะงอยปากของหอย และ ปลาหมึก, เกล็ดของปลา และ ลิสแซมฟิเบีย โครงสร้างของสารไคทินคล้ายกับเซลลูโลส ไคทินสามารถทำหน้าที่ได้เหมือนโปรตีนเคราติน เป็นสารที่มีการนำไปใช้ประโยชน์ทางการแพทย์ เทคโนโลยีชีวภาพ และ ทางอุตสาหกรรม

 ผลกระทบต่อสุขภาพ 
สิ่งมีชีวิตที่มีองค์ประกอบของสารไคติน อาทิ โปรโตซัว เชื้อรา อาร์โทรพอด และ ไส้เดือนฝอย มักเป็นจุลชีพก่อโรคสำหรับสิ่งมีชีวิตสายพันธุ์อื่น ๆ[14]

 มนุษย์และสัตว์เลี้ยงลูกด้วยนมสายพันธุ์อื่น 
มนุษย์และสัตว์เลี้ยงลูกด้วยนมอื่น ๆ มีโปรตีนคล้ายไคติเนสและไคติเนสที่สามารถย่อยสลายไคติน อีกทั้งยังมีตัวรับภูมิคุ้มกันหลายชนิดที่สามารถรับรู้สารไคติน ผลิตภัณฑ์ที่ได้จากการย่อยสลายสารไคทิน มีรูปแบบโมเลกุลที่เกี่ยวข้องกับเชื้อโรค ซึ่งจะทำให้เกิดการตอบสนองทางภูมิคุ้มกันในสัตว์เลี้ยงลูกด้วยนม

โดยส่วนใหญ่แล้ว สารไคตินมักมีการตรวจจับโดยร่างกายในปอด หรือ ทางเดินอาหาร ซึ่งสามารถกระตุ้นระบบภูมิคุ้มกันโดยธรรมชาติผ่าน eosinophils หรือ macrophages เช่นเดียวกับ การตอบสนองทางภูมิคุ้มกันแบบปรับตัวผ่านเซลล์ T helper Keratinocytes ในผิวหนังสามารถตอบสนองต่อสารไคตินได้ อ้างอิงจากการศึกษาในหลอดทดลอง มีตัวรับสัญญาณชีวภาพหลายชนิดที่ตรวจจับสารไคติได้ อาทิเช่น FIBCD1, KLRB1, REG3G, Toll-like receptor 2, CLEC7A, และ mannose receptor[15]

การตอบสนองของระบบภูมิคุ้มกัน สามารถกำจัดสารไคตินและจุลชีพก่อโรคที่มีสารไคทินเป็นองค์ประกอบได้ แต่ในบางครั้ง การตอบสนองทางภูมิคุ้มกันต่อสารไคตินอาจทำให้เกิดอาการแพ้ได้ การแพ้ไรฝุ่นในบ้านเกิดจากการตอบสนองต่อสารไคติน รวมถึงอาการแพ้อาหารที่มีสัตว์ขาปล้องเป็นส่วนผสม[16]

 แหล่งข้อมูลอื่น 

 Horseshoe Crab Chitin Research 
 Information about Chitin (Heppe Medical Chitosan)
Chitin ในหอสมุดแพทย์ศาสตร์แห่งชาติอเมริกา สำหรับหัวข้อเนื้อหาทางการแพทย์ (MeSH)

 Chitin Product Information from China GreatVista Chemicals
# มัสยิดโคเบะ
มัสยิดโคเบะ (, โคเบะโมซูกุ) หรืออาจรู้จักในชื่อ มัสยิดมุสลิมโคเบะ (, โคเบะมูซูริมูโมซูกุ) ศาสนสถานของศาสนาอิสลาม ตั้งอยู่ในย่านคิตาโนะ-โช  ซึ่งเป็นย่านของชาวต่างชาติในเมืองโคเบะ  และมัสยิดแห่งนี้ถือเป็นมัสยิดแห่งแรกของประเทศญี่ปุ่นPenn, M. "Islam in Japan". Harvard Asia Quarterly. 10 (1). Winter 2006. สืบค้นเมื่อ 26 กุมภาพันธ์ 2007. ด้วยเหตุที่เป็นมัสยิดแห่งแรกในประเทศที่ก่อตั้งเพื่อเป็นศูนย์กลางของศาสนิกชนในญี่ปุ่น ที่นี่จึงได้รับสมญานามว่า เมกกะแห่งญี่ปุ่น

การก่อสร้างมัสยิดดังกล่าวได้รับการสนับสนุนจากเงินบริจาคจากศาสนิกโดยเฉพาะกลุ่มประชาชนที่มีเชื้อสายอินเดียและเติร์ก ที่รวบรวมโดยคณะกรรมการศาสนาอิสลามประจำเมืองโคเบะ เริ่มก่อสร้างในปี พ.ศ. 2471 และเปิดให้ปฏิบัติศาสนกิจในปี พ.ศ. 2478  เดิมมัสยิดโคเบะเคยถูกกองทัพเรือแห่งจักรวรรดิญี่ปุ่นเข้ายึดครองในปี พ.ศ. 2486 ทำให้ที่นี่เป็นเป้าหมายการโจมตีของข้าศึก และทำให้มัสยิดได้รับความเสียหายหนัก อย่างไรก็ตามภายหลังมัสยิดก็ได้เปิดให้ศาสนิกปฏิบัติศาสนกิจได้จนถึงทุกวันนี้ เมื่อครั้งที่เกิดแผ่นดินไหวครั้งใหญ่ฮันชิง พ.ศ. 2538 โครงสร้างของมัสยิดก็มิได้รับความเสียหาย

มัสยิดแห่งนี้สร้างตามอย่างสถาปัตยกรรมของตุรกีดั้งเดิม ออกแบบโดย ยาน โยเซฟ ชวากร์  สถาปนิกชาวเช็ก ซึ่งได้ออกแบบศาสนสถานด้วยสถาปัตยกรรมอย่างตะวันตกทั่วประเทศญี่ปุ่น
# องค์การตลาดเพื่อเกษตรกร
องค์การตลาดเพื่อเกษตรกร  หรือชื่อย่อว่า "อ.ต.ก." เป็นรัฐวิสาหกิจในสังกัดกระทรวงเกษตรและสหกรณ์ ก่อตั้งขึ้นครั้งแรกเมื่อ พ.ศ. 2517 มีวัตถุประสงค์เพื่อช่วยเหลือเกษตรกรด้านการตลาดสินค้าเกษตร การเจรจา การจำหน่าย และการเก็บรักษาสินค้าเกษตรหรือผลิตภัณฑ์ทางการเกษตร

 ประวัติ 
องค์การตลาดเพื่อเกษตรกร ก่อตั้งขึ้นเมื่อวันที่ 5 ตุลาคม พ.ศ. 2517 มีผลบังคับใช้ในวันถัดไปพระราชกฤษฎีกาจัดตั้งองค์การตลาดเพื่อเกษตรกร พ.ศ. 2517 ในระยะแรกยังไม่มีสำนักงาน โดยใช้อาคารกรมกสิกรรม (เดิม) ของกรมวิชาการเกษตร กระทรวงเกษตรและสหกรณ์ เป็นที่ตั้งสำนักงาน ต่อมาจึงได้ย้ายมาเช่าอาคารเอกชนบริเวณซอยกระทรวงสาธารณสุข ถนนสามเสน จากนั้นได้ดำเนินการก่อสร้างอาคารสำนักงานบนที่ดินซึ่งเช่าจากการรถไฟแห่งประเทศไทย พร้อมทั้งก่อสร้างตลาดกลางพหลโยธินและคลังสินค้า จำนวน 4 หลัง แล้วเสร็จใน พ.ศ. 2520

 การบริหารงาน 
องค์การตลาดเพื่อเกษตรกร มีคณะกรรมการบริหาร ประกอบด้วย รัฐมนตรีว่าการกระทรวงเกษตรและสหกรณ์ เป็นประธานกรรมการ ผู้แทนสำนักงบประมาณ ผู้แทนกระทรวงการคลัง และกรรมการอื่นอีกไม่เกิน 7 คน โดยมีจำนวนผู้แทนสถาบันเกษตรกรไม่น้อยกว่า 2 คน และมีผู้อำนวยการ อ.ต.ก. เป็นกรรมการและเลขานุการพระราชกฤษฎีกาจัดตั้งองค์การตลาดเพื่อเกษตรกร (ฉบับที่ 4) พ.ศ. 2535
# นกกระทาญี่ปุ่น
นกกระทาญี่ปุ่น หรือ นกคุ่มญี่ปุ่น คุ่ม ๑ น.ตามพจนานุกรมฉบับราชบัณฑิตยสถาน พ.ศ. 2542  เป็นนกจำพวกนกกระทาหรือนกคุ่มชนิดหนึ่ง ในวงศ์ไก่ฟ้าและนกกระทา (Phasianidae)

มีรูปร่างตัวอ้วนกลม ขนเป็นลายเป็นจุดกระ ๆ สีขาว, สีทอง และขาวสลับดำ ปีกและหางสั้น บินได้เพียงระยะสั้น ๆ หากินเมล็ดพืชและแมลงอยู่ตามพื้นดินเป็นหลัก

มีความยาวทั้งตัวจรดหาง 20 เซนติเมตร เป็นนกพื้นถิ่นของภูมิภาคเอเชียตะวันออก กระจายพันธุ์ในไซบีเรีย, ที่ราบสูงแมนจูเรีย, คาบสมุทรเกาหลี และญี่ปุ่น สำหรับในประเทศไทยถือเป็นนกอพยพ ที่หาได้ยากในธรรมชาติบุญส่ง เลขะกุล นพ., นกเมืองไทย คู่มือดูนก ISBN 978-974-619-181-4

นกกระทาญี่ปุ่น ในปัจจุบัน ถูกเลี้ยงเป็นสัตว์เศรษฐกิจ ด้วยการนำเนื้อและไข่บริโภค โดยถือเป็นนกกระทาชนิดที่ได้รับความนิยมในการเลี้ยงเป็นสัตว์เศรษฐกิจมากที่สุด
# วงศ์นกคุ่มอืด
วงศ์นกคุ่มอืด หรือ วงศ์นกคุ่มคุ่ม ๑ น.ตามพจนานุกรมฉบับราชบัณฑิตยสถาน พ.ศ. 2542 (วงศ์: Turnicidae) เป็นวงศ์นกในอันดับนกนางนวล (Charadriiformes) ใช้ชื่อวงศ์ว่า Turnicidae 

จัดเป็นนกขนาดย่อม มีลักษณะคล้ายกับนกกระทาที่อยู่ในวงศ์ Phasianidae หรือวงศ์ไก่ แต่ทว่าแตกต่างกันที่ นกคุ่มอืดนั้นจะมีนิ้วเท้า 3 นิ้ว และไม่มีเดือยที่ข้อเท้า มีลักษณะโดยรวม คือ มีขนาดย่อม ปีกมีขนาดเล็ก ไม่สามารถบินได้ นอกจากในระยะใกล้ ๆ เช่น บินขึ้นไปบนต้นไม้ จึงหากินบนพื้นดินเช่นเดียวกันเป็นหลัก สีขนตามลำตัวมีลายประสีต่าง ๆ เพื่อแฝงตัวเข้ากับสภาพแวดล้อม ตัวเมียมีขนาดตัวใหญ่กว่าตัวผู้ มีสีสดใสกว่า และเป็นฝ่ายเกี้ยวพาราสี ขณะที่ตัวผู้จะทำหน้าที่กกไข่และเลี้ยงดูลูก ไข่ใช้เวลาฟักประมาณ 12-13 วัน  ลูกอ่อนใช้เวลาประมาณ 2 สัปดาห์ จึงสามารถอกนอกรังได้Archibald, George W. (1991). Forshaw, Joseph. ed. Encyclopaedia of Animals: Birds. London: Merehurst Press. pp. 101. ISBN 1-85391-186-0.  มี 16 ชนิดทั่วโลก  พบกระจายพันธุ์ทั้งในทวีปเอเชีย, แอฟริกา และออสเตรเลีย แบ่งออกเป็น 2 สกุล (ดูในตาราง)จาก itis.gov  สำหรับในประเทศไทยพบ 3 ชนิด คือ นกคุ่มอืดเล็ก (Turnix sylvatica), นกคุ่มอืดใหญ่ (T. tanki) และนกคุ่มอกลาย (T. suscitator)Madge, Steve; McGowan, Phil (2002). Pheasants, Partridges and Grouse. Christopher Helm. ISBN 0-7136-3966-0.
# รัฐบัวโนสไอเรส
บัวโนสไอเรส  เป็นรัฐที่ใหญ่ที่สุดและมีประชากรมากที่สุดของรัฐในอาร์เจนตินา ชื่อรัฐมาจากชื่อกรุงบัวโนสไอเรส เมืองหลวงของรัฐคือเมืองลาปลาตา ที่ก่อตั้งในปี ค.ศ. 1882 รัฐนี้มีประชากร 15.6 ล้านคน คิดเป็นร้อยละ 39 ของจำนวนประชากรประเทศ รัฐมีเนื้อที่ 307,571 ตร.กม. (118,754 ตร.ไมล์) เป็นรัฐที่ใหญ่ที่สุดของประเทศ คิดเป็นร้อยละ 11 ของพื้นที่ของประเทศ
# ซาวน่าหรรษา
ซาวน่าหรรษา  เป็นรายการวาไรตี้โชว์ชื่อดังของ เกาหลีใต้ ออกอากาศครั้งแรกเมื่อวันที่ 8 พฤศจิกายน ค.ศ. 2001 ทาง สถานีโทรทัศน์เคบีเอส ดำเนินรายการโดย ยู แจซอก ส่วนประเทศไทยออกอากาศทางช่อง ทรูเอเชียนซีรีส์ ทุกวันศุกร์ เวลา 20.10 น.

โดยเนื้อหาของรายการคือให้เหล่าพิธีกรและแขกรับเชิญไปพูดคุยและแข่งเกมในห้องซาวน่า
# นากยักษ์
นากยักษ์  เป็นนากชนิดหนึ่ง จัดเป็นเพียงชนิดเดียวเท่านั้นที่อยู่ในสกุล Pteronura แบ่งออกได้เป็น 2 ชนิดย่อย (ดูในตาราง)จาก itis.gov

 ลักษณะ 
จัดอยู่ในวงศ์เพียงพอน (Mustelidae) เป็นนากที่มีขนาดใหญ่ที่สุดในโลก ด้วยมีขนาดลำตัวยาวได้ถึง 1.5–1.7 เมตร และน้ำหนักกว่า 26–32 กิโลกรัม ในตัวผู้ ขณะที่ตัวเมียมีขนาดเล็กกว่าเล็กน้อย มีขนสีน้ำตาลเข้ม โดยมีขนที่สั้นกว่านากชนิดอื่น ๆ ใต้ท้องตั้งแต่ช่วงคอและหน้าอกมีขนสีขาวขึ้นแซม ซึ่งจะแตกต่างออกไปตามแต่ตัว อันเป็นเอกลักษณะเฉพาะตัว 

 ถิ่นที่อยู่ 
นากยักษ์กระจายพันธุ์ในพื้นที่ชุ่มน้ำต่าง ๆ ในป่าดิบชื้นทวีปอเมริกาใต้ เช่น ลุ่มแม่น้ำแอมะซอนและพื้นที่ชุ่มน้ำปังตานัล 

 พฤติกรรม 
มีพฤติกรรมอยู่รวมกันเป็นฝูงใหญ่ สมาชิกในครอบครัวประกอบไปด้วย พ่อ, แม่ และลูก รวมกันแล้วประมาณ 12 ตัว ซึ่งแม่นากจะสอนลูกว่ายน้ำและหากิน หากินโดยกินปลาและสัตว์น้ำชนิดต่าง ๆ เช่น ปูหรือกุ้ง เป็นอาหาร โดยแต่ละฝูงจะมีอาณาบริเวณหากินที่ชัดเจน และมีเสียงร้องที่เป็นเอกลักษณ์เฉพาะกลุ่ม แต่นากยักษ์ก็ยังตกเป็นเหยื่อของสัตว์ที่มีขนาดใหญ่กว่า โดยเฉพาะนากวัยอ่อน เช่น จระเข้เคย์แมน, เสือจากัวร์ หรืองูอนาคอนดา ซึ่งนากยักษ์ขนาดโตเต็มที่สามารถฆ่าจระเข้เคย์แมน รวมถึงงูอนาคอนดาได้ แต่จะไม่กิน ลูกนากใช้เวลาประมาณ 2-3 ปีกว่าจะโตเต็มที่

 สถานะ 
นากยักษ์เป็นสัตว์ที่อยู่ในสถานะใกล้สูญพันธุ์ โดยระหว่าง ค.ศ. 1950–1960 มีปริมาณลดลงอย่างรวดเร็ว และตกอยู่ในสถานะใกล้สูญพันธุ์ใน ค.ศ. 1999 มีจำนวนประชากรประมาณ 5,000 ตัวในป่าของกายอานา ซึ่งถือว่าเป็นแหล่งที่อยู่แหล่งสุดท้ายในธรรมชาติ ถือเป็นสัตว์เลี้ยงลูกด้วยนมชนิดหนึ่งที่ใกล้สูญพันธุ์ในภูมิภาคเขตร้อน โดยถูกคุกคามถิ่นอยู่อาศัย และในสถานที่เลี้ยง นากยักษ์ก็เป็นสัตว์ที่เลี้ยงให้รอดได้ยาก โดยใน ค.ศ. 2003 มีจำนวนประชากรในสถานที่เลี้ยงโดยมนุษย์เพียงแค่ 60 ตัวเท่านั้นRaising Sancho made me cry.d Londono, G. Corredor; Munoz, N. Tigreros (2006). "Reproduction, behaviour and biology of the Giant river otter (Pteronura brasiliensis) at Cali Zoo". International Zoo Yearbook 40: 360–371. doi:10.1111/j.1748-1090.2006.00360.x.Giant Otter". Meet Our Animals. Philadelphia Zoo. http://www2.philadelphiazoo.org/zoo/Meet-Our-Animals/Mammals/Carnivores/Giant-River-Otter.htm . Retrieved 2007-11-06.
# จิตต์โสภิณ ลิมปิสวัสดิ์
ผู้ช่วยศาสตราจารย์ ดร.จิตต์โสภิณ ลิมปิสวัสดิ์  เกิดเมื่อวันที่ 13 มีนาคม 2514 เป็นอดีตนักแสดง และผู้ประกาศรายการทางช่อง 7 

ประวัติ
จิตต์โสภิณสำเร็จการศึกษาระดับมัธยมจากโรงเรียนอัมพรไพศาล ปริญญาตรีจากคณะคหกรรมศาสตร์ และปริญญาโทจากคณะเศรษฐศาสตร์ธุรกิจจากมหาวิทยาลัยเกษตรศาสตร์ ประวัติของ แบลล์ จิตต์โสภิณ ลิมปิสวัสดิ์  และสำเร็จระดับปริญญาเอก ปัจจุบันเป็นอาจารย์ประจำสาขาวิชาการจัดการโรงแรมและท่องเที่ยว คณะวิทยาการจัดการ 
มหาวิทยาลัยเกษตรศาสตร์ วิทยาเขตศรีราชา ในตำแหน่งผู้ช่วยศาสตราจารย์ 7ผศ.ดร.จิตต์โสภิณ มีระเกตุ

ผลงาน
จิตต์โสภิณมีผลงานสร้างชื่อเสียงจากละครกันตนาหลายเรื่อง เช่น ภาพยนตร์เรื่อง เวลาในขวดแก้ว เมื่อปี พ.ศ. 2534 
ละคร
 พ.ศ.  ละคร รับบทเป็น ทางสถานี 2525  จอมเกเร   N/A   ช่อง 7 2526  แก้วจอมแก่น  N/A   ช่อง 7 2527  ไต้ฝุ่น  N/A   ช่อง 7 วัยแกร่ง N/A   ช่อง 7 2529  วัยซน  N/A   ช่อง 7 2530  กว่าจะสวมหมวกขาว  N/A   ช่อง 7 2531  แชมป์ชีวิต  N/A   ช่อง 7 บาปบริสุทธิ์ 31 N/A   ช่อง 5 2532  หน้ากากแก้ว  N/A   ช่อง 7 2536  นักข่าวหัวเห็ด  N/A   ช่อง 7 2540  แก้วจอมแก่น  N/A   ช่อง 5

ภาพยนตร์
 2523 ฉุยฉาย
 2525 ดวงตาสวรรค์
 2527 ลูกหนี้ทีเด็ด
 2529 ลูกทุ่งฮอลิเดย์
 2530 เปิดโลกวัยทะเล้น
 2534 เวลาในขวดแก้ว

พิธีกร
 เป็นไปได้
 โลกน่ารู้

โฆษณา
 สบู่ปาล์มโอลีพ
# นกคุ่ม
นกคุ่ม  เป็นนกสกุล Coturnix จัดอยู่ในกลุ่มนกกระทา ในวงศ์ไก่ฟ้าและนกกระทา (Phasianidae) วงศ์ย่อย Perdicinae

สายพันธุ์
สายพันธุ์ที่ยังมีชีวิตอยู่และเพิ่งสูญพันธุ์ไป ชื่อสามัญและชื่อทวินาม รูปภาพ คำอธิบาย ที่อยู่ นกคุ่มอกดำ(Coturnix coromandelica) 120px   นกกระทาสีสวย(Coturnix delegorguei) 120px   นกกระทาธรรมดา(Coturnix coturnix) 120px   นกกระทาญี่ปุ่น(Coturnix japonica) 120px   †นกกระทานิวซีแลนด์(Coturnix novaezelandiae) 120px (สูญพันธุ์)  นกกระทาตอ(Coturnix pectoralis) 120px   นกกระทาสีน้ำตาล(Coturnix ypsilophora) 120px
สายพันธุ์ดึกดำบรรพ์ ชื่อสามัญและชื่อทวินาม รูปภาพ คำอธิบาย ที่อยู่†นกกระทาหมู่เกาะคานารี(Coturnix gomerae)120pxEl Hierro, La Palma, เตเนรีเฟ และ ฟวยร์เตเบนตูรา†Coturnix alabrevis  เกาะพอร์โตซานโต†Coturnix centensis เคปเวิร์ด†Coturnix lignorum มาเดรา

ซากฟอสซิลพบตั้งแต่ยุคโอลิโกซีนตอนปลาย - ยุคไมโอซีนตอนปลายที่ยุโรปกลางและยุโรปตะวันตกเฉียงใต้ บางครั้งจะเรียกว่า Coturnix gallica และอีกชนิด C. donnezani พบในยุคไพลโอซีนตอนต้น ถึงยุคเพลสโตซีนตอนต้นของยุโรปMlíkovský, Jirí (2002a): Early Pleistocene birds of Stránská skála, Czech Republic: 2. Absolon's cave. Sylvia 38: 19-28 [English with Czech abstract]. PDF fulltext
# แรงปรารถนา
แรงปรารถนา เป็นบทประพันธ์จากนวนิยายของ อาริตา (ทัศนีย์ คล้ายกัน) พิมพ์ครั้งแรกในปี พ.ศ. 2529พิมพ์ครั้งแรกในปี พ.ศ. 2529 นิยายเรื่องนี้ได้ถูกสร้างเป็นภาพยนตร์ครั้งแรก เมื่อปี พ.ศ. 2530 กำกับการแสดงโดย พิศาล อัครเศรณี นำแสดงโดย ยุรนันท์ ภมรมนตรี, จริยา แอนโฟเน่, รัญญา ศิยานนท์

ในปี พ.ศ. 2555 ได้มีการสร้างเป็นละครโทรทัศน์ครั้งแรกโดย บริษัท ละครไท จำกัด  กำกับการแสดงโดย ยุทธนา ลอพันธ์ไพบูลย์ นำแสดงโดย ณเดชน์ คูกิมิยะ, คิมเบอร์ลี่ แอน โวลเทมัส, อเล็กซ์ เรนเดล, ณัฐวรา วงศ์วาสนา ออกอากาศทุกวันศุกร์ - อาทิตย์ 20:30- 22:30 เริ่มวันที่ 4 มกราคม พ.ศ. 2556 – 3 กุมภาพันธ์ พ.ศ. 2556 ต่อจากละคร เหนือเมฆ 2 มือปราบจอมขมังเวทย์  เขียนบทโทรทัศน์โดย ปณธี ออกอากาศในปี พ.ศ. 2556 ทางไทยทีวีสีช่อง 3 เรื่องย่อ "แรงปรารถนา" manager.co.th

 นักแสดง 
 ปี   พ.ศ. 2556 รูปแบบการนำเสนอ   ละคร ช่อง 3 ผู้ผลิด  ละครไท บทการแสดง    ปณธี ผู้กำกับการแสดง   ยุทธนา ลอพันธุ์ไพบูลย์ บทบาท  นักแสดงหลัก  พิทยา พิพัฒนะ (พิท)  ณเดชน์ คูกิมิยะ สุอาภา เจนกิจโสภณ (กระแต)   คิมเบอร์ลี่ แอน โวลเทมัส ภูวดล สหพิณิช (ดล)  อเล็กซ์ เรนเดล รวีพรรณ โชคศิริพันธ์ (รวี)  ณัฐวรา วงศ์วาสนา บทบาท  นักแสดงสมทบ  บวร เจนกิจโสภณ (ใหญ่)   สุริยนต์ อรุณวัฒนกูล ปวีณา (แป๊ว)  ภัณฑิลา ฟูกลิ่น  นพ เจนกิจโสภณ (พ่อบวร วรรณวดี และสุอาภา)   เกรียงไกร อุณหะนันทน์ วรรณวดี เจนกิจโสภณ (ต่าย)   พริมรตา เดชอุดม จันทร์จำนง สหพิณิช (แม่ภาสันต์)   โฉมฉาย ฉัตรวิไล ภาสันต์ สหพิณิช (พ่อของพิทยาและภูวดล)    ภาณุเดช วัฒนสุชาติ ศรีพิไล สหพิณิช (ศรี) (แม่ของภูวดล)   พิมพ์ผกา เสียงสมบุญ รมณี โชคศิริพันธ์ (แม่ของรวีพรรณ)   ธัญญา วชิรบรรจง ณรงค์ โชคศิริพันธ์ (พ่อของรวีพรรณ)  วิวัฒน์ ผสมทรัพย์ พราวพิไล (พราว) (เพื่อนสุอาภา)   ธนิดา กาญจนวัฒน์ สินีนาฏ (สิ) (เพื่อนรวีพรรณ)    พรรษชล สุปรีย์ จิตสุภางค์ (จิต)   ศรีพรรณ ชื่นชมบูรณ์ ป้านี   ปวันรัตน์ นาคสุริยะ บทบาท  นักแสดงรับเชิญ  พิมพ์ พิพัฒนะ (แม่ของพิทยา)   สินิทธา บุญยศักดิ์ น้ำหวาน  ศิขรินธาร พลายเถื่อน พี่ลูกนัท  เด็กหญิงในมูลนิธิเด็กจันทร์จำนง  อลิเซีย เลิฟท์ เดนนิช ป้านวล  มยุรี อิศรเสนา ณ อยุธยา พิทยา (วัยเด็ก)  ด.ช.ชินพรรธน์ กิตติชัยวรางค์กูร สุอาภา (วัยเด็ก)   ด.ญ.แอนนา อนิสา กร้านท์ กรรมการพนักงานบริษัท  โอภาส สุทธิเพียร แขกในงาน  ชินธันย์ เธียรกิตติพงษ์ แขกในงาน  มนสิชา บุณยสิทธิโสภณ หัวหน้าคุมงานก่อสร้าง  วรธนพจน์ ตันติวิริยางกูร ติ๊ก (แม่บ้านบริษัทนพ)  สุภัสสรา นุ่มน้อย ภรรยาหัวหน้าชุมชน  มาลี ถาวร พิธีในงานการออกแบบบ้านกันน้ำ  ปารเมศ เหล่ามัง เลขาผู้จัดการโรงแรม  เบญจา สิงขรวัฒน์ พี่แต๋ม  อคิฒ์ราภ์ ถายะเดช พนักงานบริษัท นพ อาร์ทีเทค  วันทนีย์ ชนะชัยยั่งยืน รปภ.โรงแรม  วสันต์ ศรีเดือน นักข่าว  มณียานันท์ ลิ้มสวัสดิ์ พยาบาล  ธวัลรัตน์ พงษ์โพธิ์ จอน (สามีแคท)   แคท (ภรรยาจอน)   แขกในงาน  ชรินกร กัณหา ทากาโน่  อรุณ วนัสบดีวงศ์ คิตตี้ (คู่ควงภูวดล)   คนร้ายที่ทำร้ายพิทยา  ปรเมศ สามารถ ช่างก่อสร้างที่เขาใหญ่  วีรวุฒิ เข้มแข็ง หัวหน้าคุมงานก่อสร้างที่เขาใหญ่  กรวิชญ์ เดชาติวงศ์ ณ อยุธยา เกด (เพื่อนระวี)   นิว (เพื่อนระวี)   น้ำ (เพื่อนระวี)   ชัช (เพื่อนสุอาภา)   คุณกุ้ง (เจ้าของงานการกุศล)   สุเทพ (นักข่าว)   ประกิจ (ช่างออกแบบก่อสร้าง)   เจ๊ช่างแต่งหน้า  ประไพ สิโนทก ลูกน้องภูวดล  นิพนธ์ จิตเกิด (กบ สักปลาคร๊าฟ) ลูกน้องภูวดล  พงศ์ภัทร์ พงษ์ประไพ  หมอโรงพยาบาลเวชธานี  กฤตภาส จันทนะโพธิ สารวัตรตำรวจ  ปัญญากร ศรมยุรา

 เพลงประกอบละคร พ.ศ. 2556 
 เพลง หยุดรักยังไง - Zeal
 เพลง อยากเป็นคนนั้น - AB Normal Ft.มาเรียม บีไฟว์
 เพลง เจ็บไปรักไป - Yes'sir Days
# การเลือกตั้งทั่วไปในประเทศภูฏาน พ.ศ. 2551
ประเทศภูฏานจัดการเลือกตั้งทั่วไปเป็นครั้งแรกในวันที่ 24 มีนาคม พ.ศ. 2551 เพื่อเลือกสมาชิกรัฐสภา มีพรรคการเมืองสองพรรคที่จดทะเบียนโดยคณะกรรมการการเลือกตั้งภูฏานเข้าแข่งขันในการเลือกตั้ง ได้แก่ พรรคสันติภาพและความรุ่งเรืองของภูฏาน (ดีพีที, ดรุค พึนซัม ทโชกพา) นำโดย จิกมี ทินเลย์ และพรรคประชาธิปไตยประชาชน (พีดีพี) ส่วนพรรคการเมืองที่สาม พรรคแห่งชาติภูฏาน (บีเอ็นพี) ถูกยกเลิกการขอจดทะเบียน

ผลการเลือกตั้ง พบว่า พรรคดีพีทีได้ 45 ที่นั่ง และพรรคพีดีพีได้ 2 ที่นั่ง จิกมี ทินเลย์ หัวหน้าพรรคดีพีที เข้ารับตำแหน่งนายกรัฐมนตรีภูฏานเมื่อวันที่ 9 เมษายน ปีเดียวกัน"Thinley takes over as Premier" , The Hindu, April 11, 2008.
# ซังตูส
ซังตูส  เป็นเมืองในรัฐเซาเปาลู ประเทศบราซิล ก่อตั้งในปี ค.ศ. 1546 ตั้งอยู่ทางตะวันออกเฉียงใต้ของรัฐ ทางตะวันออกเฉียงใต้ของประเทศ เป็นเมืองท่าทางทะเล จากข้อมูลปี ค.ศ. 2006 มีประชากร 418,375 คน (1,476,820 คนในเขตมหานคร) ซังตูสถือเป็นเมืองท่าส่งออกทางทะเลที่ใหญ่ที่สุดในละตินอเมริกา มีการส่งสินค้า 72 ล้านตันในปี ค.ศ. 2006 มีอุตสาหกรรมขนาดใหญ่และเป็นศูนย์กลางการส่งออก ขนส่งกาแฟเป็นสินค้าออกที่ใหญ่ที่สุดในโลก เช่นเดียวกับสินค้าส่งออกอื่นของบราซิลอย่าง เหล็ก น้ำมัน รถ ส้ม กล้วย ฝ้าย

ซังตูสอยู่ห่างจากเซาเปาลู เมืองหลวงของรัฐเซาเปาลู 79 กม. (49 ไมล์)
# โอยัวะ
โอยัวะ เป็นเครื่องดื่มชนิดหนึ่งทำจากกาแฟและน้ำเชื่อม หรือ กาแฟดำร้อน ซึ่งอาจแตกต่างจากกาแฟของชาวยุโรป โอยัวะอาจมีส่วนผสมแตกจากกาแฟของชาวยุโรป หรือ อาจจัดว่าแตกออกมาจากกาแฟของชาวยุโรปโดยชาวจีนจนกลายเป็นวัฒนธรรมของชาวจีนกาแฟแตกต่างจากโอเลี้ยงอย่างไร คำว่า โอยัวะ มาจากภาษาจีนแต้จิ๋ว (เพ็งอิม: ou1 ruoh8) คำว่า โอ หมายถึง ดำ ยัวะ หมายถึง ร้อน รวมแล้วหมายถึง ดำและร้อน
# โอเลี้ยง
โอเลี้ยง หรือ กาแฟดำเย็น ทำจากกาแฟผสมกับน้ำตาลหรือน้ำเชื่อมแล้วจึงใส่น้ำแข็งลงไปโอเลี้ยง เรียกดูข้อมูลวันที่ 24 มีนาคม 2555 คำว่า โอเลี้ยง มาจากภาษาจีนแต้จิ๋ว (เพ็งอิม: ou1 liang5) คำว่า โอ หมายถึง ดำ เลี้ยง หมายถึง เย็น รวมแล้วหมายถึง ดำและเย็นกาแฟแตกต่างจากโอเลี้ยงอย่างไรเรียกดูข้อมูลวันที่ 24 มีนาคม 2555
# แม่น้ำออรอนตีส
ออรอนตีส (จาก,), อัลอาศี   หรือ อาซี  เป็นแม่น้ำในประเทศเลบานอน ซีเรีย และตุรกี มีต้นน้ำอยู่ในหุบเขาเบกาในประเทศเลบานอน ไหลไปทางเหนือ ลงสู่บริเวณตะวันตกของเทือกเขาแอนติ-เลบานอน ผ่านเมืองฮอมส์และฮะมาฮ์ของซีเรีย โค้งไปทางตะวันตกและตะวันตกเฉียงใต้ ผ่านทางตอนใต้ของประเทศตุรกีที่เมืองฮาทัย ผ่านเมืองอันตาเกีย ลงสู่ทะเลเมดิเตอร์เรเนียนที่เมืองซามันดัก
# สนามกีฬากลางจังหวัดตราด
สนามกีฬากลางจังหวัดตราด สนามกีฬาหลักของจังหวัดตราดเป็นสนามกีฬาอเนกประสงค์ ตั้งอยู่ที่ถนนเนินตาเแมว ตำบลวังกระแจะ อำเภอเมืองตราด จังหวัดตราด เป็นที่ตั้งของ ศูนย์การกีฬาแห่งประเทศไทยจังหวัดตราดและโรงเรียนกีฬาจังหวัดตราด ดำเนินการโดยองค์การบริหารส่วนจังหวัดตราด ปัจจุบันใช้สนามฟุตบอลเป็นสนามเหย้าของสโมสรฟุตบอลจังหวัดตราด ในการแข่งขันฟุตบอลไทยลีก 2
# เซียงกง
เซียงกง  เป็นกลุ่มธุรกิจจำหน่ายอะไหล่ ชิ้นส่วนประกอบ และ เครื่องยนต์สำหรับรถใช้แล้ว คำว่าเซียงกงมาจากชื่อของศาลเจ้าเซียงกง ที่ตั้งอยู่ใกล้บริเวณถนนทรงวาดส่วนที่ตัดกับถนนเจริญกรุง (วงเวียนข้าวหลาม) แขวงตลาดน้อย เขตสัมพันธวงศ์ กรุงเทพมหานคร เป็นชุมชนชาวจีน ย่านนี้เรียกว่า เซียงกง หรือชื่ออย่างเป็นทางการว่า ซอยวานิช 2 สามารถเข้ามาถึงได้จากซอยเจริญกรุง 20 หรือซอยเจริญกรุง 22 และถนนทรงวาด ทั้งนี้คำว่า "เซียงกง" นั้นแปลตรงตัวได้ว่า "ผู้นำเซียน" (仙; เซียน และ 公; ผู้นำ)

ในช่วงก่อนสงครามโลกครั้งที่ 2 ชุมชนเซียงกงได้เริ่มทำธุรกิจเก็บของเก่า เช่น จักรยาน นำมาซ่อมปรับปรุงหรือแยกชิ้นส่วนออกไปจำหน่าย หลังสงครามโลกครั้งที่ 2 สิ้นสุดลงธุรกิจนี้ขยายตัวเพิ่มมากขึ้นเนื่องจากมีรถที่ใช้ในสงครามปลดประจำการลงเป็นอันมาก แต่ธุรกิจยังคงขยายตัวอย่างต่อเนื่องจนต้องมีการนำเข้าอะไหล่จากประเทศญี่ปุ่น ซึ่งอะไหล่ใช้แล้วมีบทบาทสำคัญในการผลิตรถต่าง ๆ เช่น รถสามล้อเครื่อง หรือรถตุ๊กตุ๊ก, รถอีแต๋น และในปัจจุบันคำว่า เซียงกง ก็ยังนำไปใช้เรียกย่านธุรกิจแบบเดียวกันในต่างถิ่นอีกด้วย เช่น ย่านรังสิต, ถนนพระราม 3, ถนนบางนา-ตราด   หรือตามจังหวัดต่าง ๆ เช่น เชียงใหม่ หรือสมุทรปราการ เป็นต้น
# ป่าช้ารถ
thumb 
ป่าช้ารถ  เป็นธุรกิจอย่างหนึ่งสำหรับการทำลายรถ แยกชิ้นที่ยังสามารถนำไปใช้ประโยชน์ไปใช้ให้เกิดประโยชน์ต่อไป ส่วนชิ้นส่วนที่ไม่สามารถใช้การได้จะถูกจำหน่ายไปในรูปเศษเหล็ก หรือบางส่วนกลายเป็นขยะที่ต้องกำจัดJARCเรียกดูข้อมูล 24 มีนาคม 2555อะไหล่รถยนต์มือสอง เรียกดูข้อมูล 26 มีนาคม 2555
# พอร์ตลูอิส
พอร์ตลูอิส 1 กันยายน 2565. (;  หรือ ,) เป็นเมืองหลวงของประเทศมอริเชียส ตั้งอยู่ในมหาสมุทรอินเดีย เป็นเมืองใหญ่ที่สุดของประเทศและเป็นเมืองท่าสำคัญ ตามรายงานจากสำมะโน ค.ศ. 2012 โดย Statistics Mauritius ประชากรในนครนี้มี 147,066 คน

พอร์ตลูอิสเป็นท่าจอดเรือตั้งแต่ปี ค.ศ.  1638 และตั้งเป็นเมืองขึ้นโดยชาวฝรั่งเศสในปี ค.ศ. 1735

ภูมิอากาศ
# เกิด อวอร์ด ครั้งที่ 1
เกิด อวอร์ด ครั้งที่ 1 เป็นรางวัลที่จัดขึ้นมอบให้แก่บุคคลในบันเทิง และบุคคลที่มีชื่อเสียงและได้รับความนิยมสูงสุด โดย วู้ดดี้ วุฒิธร มิลินทจินดา จัดขึ้นเป็นครั้งแรกในปี พ.ศ. 2555

 รายชื่อบุคคลที่ผ่านเข้ารอบตัดสิน เกิด อวอร์ด ครั้งที่ 1 ประจำปี 2554 
รายชื่อเรียงตามลำดับในเว็บไซต์รางวัลเกิด อวอร์ด ครั้งที่ 1  ผู้ได้รับรางวัลเน้นตัวหนา
 เกิดมาฮอต 
 พัชราภา ไชยเชื้อ
 อารยา เอ ฮาร์เก็ต
 เฌอมาลย์ บุญยศักดิ์

 เกิดมาเปรี้ยง 
 ณเดชน์ คูกิมิยะ
 อุรัสยา เสปอร์บันด์
 ปกรณ์ ฉัตรบริรักษ์

 คู่เกิด 
 ณเดชน์ คูกิมิยะ และ อุรัสยา เสปอร์บันด์ จากละครเรื่อง "เกมร้ายเกมรัก"
 ปกรณ์ ฉัตรบริรักษ์ และ ราศรี บาเล็นซิเอก้า จากละครเรื่อง "รอยมาร"
 ปกรณ์ ลัม และ เฌอมาลย์ บุญยศักดิ์ จากละครเรื่อง "รักไม่มีวันตาย"

 เกิดได้ใจ 
 ชุดาภา จันทเขตต์ จากละครเรื่อง "รอยไหม"
 ณัฐริกา ธรรมปรีดานันท์ จากละครเรื่อง "มงกุฎดอกส้ม"
 พรชิตา ณ สงขลา จากละครเรื่อง "เมียแต่ง"

 เกิดมาให้ 
 สรยุทธ สุทัศนะจินดา
 พันโทวันชนะ สวัสดี
 บิณฑ์ บรรลือฤทธิ์, เอกพันธ์ บรรลือฤทธิ์

 เกิดมาป๊อป 
 ธงไชย แมคอินไตย์
 อาทิวราห์ คงมาลัย
 สุกฤษฎิ์ วิเศษแก้ว

 เกิดมาฮา 
 ตุ๊กกี้ ชิงร้อยชิงล้าน
 โก๊ะตี๋ อารามบอย
 หม่ำ จ๊กมก

 เกิดอวอร์ดแห่งปี 
 สรยุทธ สุทัศนะจินดา
 นิชคุณ หรเวชกุล
 อุดม แต้พานิช